CELEX: 32008R0404
Language: bg
Date: 2008-05-06 00:00:00
Title: Регламент (ЕО) № 404/2008 на Комисията от 6 май 2008 година за изменение на приложение II към Регламент (ЕИО) № 2092/91 на Съвета относно биологичното производство на земеделски продукти и по-специално разрешаването на спинозад, калиев бикарбонат и меден октаноат и употребата на етилен

7.5.2008   
            
            
               BG
            
            
               Официален вестник на Европейския съюз
            
            
               L 120/8
            
         
      РЕГЛАМЕНТ (ЕО) № 404/2008 НА КОМИСИЯТА
   
   от 6 май 2008 година
   за изменение на приложение II към Регламент (ЕИО) № 2092/91 на Съвета относно биологичното производство на земеделски продукти и по-специално разрешаването на спинозад, калиев бикарбонат и меден октаноат и употребата на етилен
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (1), и по-специално член 7, параграф 3, от него
   като има предвид че:
   
               (1)
            
            
               Съгласно процедурата, предвидена в член 7, параграф 4 от Регламент (ЕИО) № 2092/91, някои държави-членки са предоставили информация на останалите държави-членки и на Комисията с оглед включване на определени продукти в приложение II към посочения регламент.
            
         
               (2)
            
            
               Комисията покани специално формирана за случая експертна група, която с оглед на принципите на биологичното земеделие да даде препоръки относно разрешаване на употребата на спинозад, калиев бикарбонат и меден октаноат в биологичното земеделие и относно разширяването на употребата на етилен при стимулиране на зреенето на цитрусови плодове и при обработка на картофи и лук, възпрепятстваща покълването.
            
         
               (3)
            
            
               Експертната група представи доклад на службите на Комисията на 22 и 23 януари 2008 г. (2), в който препоръчва разширяване на употребата на спинозад, калиев бикарбонат и меден октаноат при определени условия, както и разширяването на употребата на етилен при стимулиране на зреенето на цитрусови плодове и при обработката на картофи и лук, възпрепятстваща покълване, при определени условия. С оглед на доклада на експертната група и долупосочените фактори, Комисията смята, че някои продукти следва да бъдат разрешени в биологичното земеделие и употребата на етилен следва да бъде разширена.
            
         
               (4)
            
            
               Спинозадът е нов инсектицид от микробен произход, който е от съществено значение при контрола върху някои основни вредители и допринася за устойчивостта на производствената система в други ситуации, при които растителните култури са изложени на въздействието на вредители. При употребата му обаче, рискът за други организми следва да бъде минимизиран.
            
         
               (5)
            
            
               Във връзка с включването на спинозад трябва да се уточни, че микроорганизмите по принцип са позволени в биологичното земеделие за целите на контрол върху вредители и болести, но продуктите, произведени от микроорганизми трябва да бъдат вписани отделно.
            
         
               (6)
            
            
               Смята се, че калиевият бикарбонат играе съществена роля срещу различни гъбични заболявания в редица култури и може да допринесе за намаляването на употребата на мед и сяра в някои ситуации, при които растителните култури са изложени на въздействието на вредители.
            
         
               (7)
            
            
               Медният октаноат е нова формулация на мед, която може да се употребява със същата цел както други медни съединения, вече включени в част Б от приложение II към Регламент (ЕИО) № 2092/91. Количеството мед предназначено за употреба на сезон е по-малко, когато се използва меден октаноат.
            
         
               (8)
            
            
               Етиленът вече е включен в част Б от приложение II към Регламент (ЕИО) № 2092/91 като вещество, традиционно употребявано в биологичното земеделие. Целесъобразно е да се включат в условията за употреба на това вещество две допълнителни употреби, считани за крайно необходими: стимулиране на зреенето на цитрусови плодове, когато такава обработка е част от стратегия за предпазване от болести по растенията, причинени от вредители, и обработка на складирани картофи и лук, възпрепятстваща покълване.
            
         
               (9)
            
            
               Следователно приложение II към Регламент (ЕИО) № 2092/91 следва съответно да бъде изменено.
            
         
               (10)
            
            
               Мерките, предвидени в настоящия регламент, са в съответствие със становището на Комитета, създаден по силата на член 14 от Регламент (ЕИО) № 2092/91,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕИО) № 2092/91 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след датата на неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 май 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 198, 22.7.1991 г., стр. 1. Регламент, последно изменен с Регламент (ЕО) № 123/2008 на Комисията (ОВ L 38, 13.2.2008 г., стp. 3).
   
      (2)  Доклад на експертната група за пестицидите в производството на биологични храни, 22—23 януари 2008 г., http://ec.europa.eu/agriculture/qual/organic/publi/pesticides_en.pdf
   
      ПРИЛОЖЕНИЕ
      Приложение II към Регламент (ЕИО) № 2092/91 се изменя, както следва:
      В част Б „Пестициди“, точка 1. „Продукти за растителна защита“ се изменя, както следва:
      
                  1.
               
               
                  Таблица II „Микроорганизми, използвани в биологичната борба срещу паразитите“, се заменя със следната таблица:
                  „II.   Микроорганизми, използвани в контрола върху вредители и болести
                  
                              Име
                           
                           
                              Описание, изисквания към състав, условия за употреба
                           
                        
                              Микроорганизми (бактерии, вируси и гъби)
                           
                           
                              Само щамове, които не са генно модифицирани по смисъла на Директива 2001/18/ЕО на Европейския парламент и на Съвета (1)
                              
                           
                        
                     
                  IIa   Вещества, произведени от микроорганизми
                  
                              Име
                           
                           
                              Описание, изисквания към състав, условия за употреба
                           
                        
                              Спинозад
                           
                           
                              Инсектицид;
                              Само ако е произведен от щамове, които не са генно модифицирани по смисъла на Директива 2001/18/ЕО
                              Само когато са взети мерки за минимизиране на риска за паразитоиди и риска за развиване на резистентност.
                              Необходимостта е потвърдена от контролните органи или от контролните власти
                           
                        
            
                  2.
               
               
                  Таблица IV „Други вещества, традиционно употребявани в биологичното земеделие“ се изменя както следва:
                  
                              а)
                           
                           
                              Текстът, съдържащ „мед“, в колоната „Име“ се заменя със следния текст:
                              „Мед под формата на меден хидроксид, меден оксихлорид, (триосновен) меден сулфат, меден оксид, меден октаноат“
                           
                        
                              б)
                           
                           
                              Текстът, съдържащ „етилен“, се заменя със следния текст:
                              
                                          Име
                                       
                                       
                                          Описание, изисквания към състав, условия за употреба
                                       
                                    
                                          „(*) Етилен
                                       
                                       
                                          Стимулиране на зреенето на банани, киви и азиатски сливи; Стимулиране на зреенето на цитрусови плодове само като част от стратегия за предпазване от болести по растенията, причинени от вредители; Предизвикване цъфтенето на ананас; Обработката на картофи и лук, възпрепятстваща покълването
                                          Необходимостта е потвърдена от контролните органи или от контролните власти“
                                       
                                    
                        
            
                  3.
               
               
                  В Таблица V „Други вещества“ се добавя следният текст:
                  
                              Име
                           
                           
                              Описание, изисквания към състав, условия за употреба
                           
                        
                              „Калиев бикарбонат
                           
                           
                              Фунгицид“
                           
                        
            
         (1)  ОВ L 106, 17.4.2001 г., стр. 1.“